**adidas обяви пускането в продажба на FUTURECRAFT 4D, посрещайки официално бъдещето на спортните обувки**

* **FUTURECRAFT 4D е първата в света спортна обувка с подметка, изработена с помощта на светлина и кислород** -
* **Нейната еднокомпонентна подметка е проектирана да осигури контролируемо възвръщане на енергията** -
* **Показана за първи път през април 2017, FUTURECRAFT 4D ще бъде в продажба от 18-ти януари 2018** -

**Херцогенаурах, 16-ти януари 2018** – Днес adidas обяви официалното пускане в продажба на FUTURECRAFT 4D, първата в света спортна обувка с подметка, изработена с помощта на светлина и кислород, използвайки технологията Digital Light Synthesis.

FUTURECRAFT 4D е плод на adidas FUTURECRAFT - пътешествието на марката към бъдещето чрез изследване на нови технологии, дизайн и колаборации, за да осигури най-доброто за всеки атлет.

Показана за първи път през април 2017 г. като концептуален модел в ограничени бройки, FUTURECRAFT 4D ще бъде в продажба от 18-ти януари 2018 г.

Проектирана, използвайки резултати от събирани данни за бягането, и създадена с технологията на CARBON Digital Light Synthesis, подметката на FUTURECRAFT 4D е от един компонент, предлагащ прецизно проектирани зони, които отговарят на различните нужди на бягането, като движение, омекотяване, стабилност и комфорт. Подметката се състои от над 20 000 подпори, които могат да бъдат индивидуално настроени, за да осигурят повече контрол на възвръщането на енергията, необходим за конкретна функция. Тези подпори изграждат три ключови зони:

* Зона на петата: Геометрична решетка, проектирана за оптимално омекотяване и абсорбиране на първоначалния контакт.
* Преходна зона: дизайнът на средната зона на подметката осигурява плавен преход от петата до предната част, благодарение на страничните елементи, гарантиращи стабилна поддръжка по време на бягане.
* Предна част: Структура, проектирана да гарантира оптимален контакт по време на бягане.

В добавка, уникалната отворена структура на средната част на подметката осигурява на бегачите по-добро проветрение на стъпалото. Горната част, изработена от Primeknit, добавя безшевен комфорт чрез конструкцията си, наподобяваща чорап и специално проектираните вентилационни зони, докато външната част на подметката, изработена от гума Continental, осигурява оптимално сцепление.

**Ben Herath, Вицепрезидент по дизайн на adidas Running, каза:**

“FUTURECRAFT 4D показва потенциала на Digital Light Synthesis, като създава нова ера в спортния дизайн. Основаващ се на базата данни за атлетите и несравнимата прецизност, той осигурява най-доброто за атлетите, позволявайки им да променят бягането си. Тази иновация променя начина, по който проектираме, и ни освобождава от ограниченията на миналото. Възможностите за тoва, коетo може да създадем сега с тази технология, са наистина безкрайни.“

FUTURECRAFT 4D ще бъде в продажба на 18-ти януари, 2018 в Ню Йорк Сити в магазините KITH, Packers и SNS. За допълнителна информация, моля посетете adidas.com/futurecraft или следвайте #futurecraft в twitter и Instagram, за да се включите в разговора.

**Бележки към редакторите:**

Digital Light Synthesis е иновативен, новаторски процес на Carbon, който използва цифрово излъчване на светлина, кислородопропусклива оптика и програмируеми течни смоли, за да създаде висококачествени, издръжливи полимерни продукти.

CARBON e технологична компания, базирана в Силиконовата долина, работеща за революционизиране на създаването на продукти чрез апаратура, софтуер и молекулярни науки.

Научете повече за CARBON:

[www.carbon3d.com](http://www.parley.tv)

**За допълнителна информация, моля свържете се с:**

Георги Манчев

PR Manager – B+RED

Email: george.manchev@bplusred.com

Tel: +359 88 8576999